b'\n_START_ARTICLE_\nPamantasang Complutense ng Madrid\n_START_PARAGRAPH_\nAng Unibersidad ng Madrid Complutense\xc2\xa0(Ingles:\xc2\xa0Complutense University of Madrid;\xc2\xa0Kastila: Universidad Complutense de Madrid o Universidad de Madrid;\xc2\xa0Latin: Universitas Complutensis) ay isang pampublikong unibersidad\xc2\xa0sa pananaliksik na matatagpuan sa Madrid, Espanya, at isa sa\xc2\xa0pinakamatandang unibersidad sa mundo. Ang unibersidad ay may humigit-kumulang higit 86,000 mag-aaral_NEWLINE_, at may reputasyon bilang isa sa mga nangungunang mga pamantasan sa Espanya. Ito ay matatagpuan sa isang kampus na sumasakop sa kabuuan ng distritong Ciudad Universitaria ng Madrid, at may mga aneks sa distrito ng Somosaguas sa kalapit na lungsod ng Pozuelo de Alarc\xc3\xb3n._NEWLINE_Sa mga nakaraang taon, ang hanay ng mga alumni ay binubuo ng mga nagwagi ng Nobel Prize (7), Prince of Asturias Awards (18), Miguel de Cervantes Prize\xc2\xa0(7), pati na rin ng mga Komisyoner ng Unyong Europeo, mga Pangulo ng EU Parliament, European Council Secretary General, miyembro ng\xc2\xa0ECB\xc2\xa0Executive Board, NATO Secretary General, UNESCO Director General, IMF Managing Director, at Pinuno ng Estado. Ayon sa Espanyol na pahayagang\xc2\xa0El Mundo, ang unibersidad ay malawak na itinuturing bilang ang pinakaprestihiyoso pang-akademikong institusyon sa bansang Espanya.\n_START_SECTION_\nAng Complutense Sa Ibang Bansa\n_START_PARAGRAPH_\nBukod sa isang malawak na serye ng mga kasunduan na nagpapahintulot sa palitan ng mga mag-aaral/propesor sa mga prestihiyosong unibersidad sa buong mundo, ang Unibersidad ng Madrid Complutense sa kasalukuyan ay nagpapatakbo ng apat na full-time na mga institusyon sa labas ng Espanya, ang Real Colegio Complutense sa Unibersidad ng Harvard,\xc2\xa0Coll\xc3\xa8ge des Hautes \xc3\x89tudes Europ\xc3\xa9ennes Miguel Servet (Paris, Pransiya),\xc2\xa0C\xc3\xa1tedra Complutense sa Charles University (Praga, Republikang Tseko), at\xc2\xa0C\xc3\xa1tedra Dubcek (Bratislava, Slovakia).'